‘યેસ, વી વોન્ટ, સમથિંગ હટકે.’ ગુલાલે અને બીજી છોકરીઓએ ફરમાન છોડ્યું. તોફાની ટુકડી ફરીવાર નવા બકરાની રાહમાં કોલેજના ગેટ પર નજર માંડીને બેસી ગઈ. થોડી જ વારમાં સાતેક ગામડિયા છોકરા-છોકરીઓનું એક ગ્રુપ ગેટમાં પ્રવેશ્યું. એમને જોઈને જ બધાંને હસવું આવી ગયું. બન્ટીએ કમેન્ટ કરી, ‘દેશી મેગ્નિફિસેન્ટ સેવન આવી રહ્યાં છે. જરા એમને આપણી સેવાનો લાભ આપો.’ મેગ્નિફિસેન્ટ સેવન એમની સામે આવીને ઊભાં રહી ગયાં. ગુલાલે જ વાત શરૂ કરી, ‘ઓ દેશી બાબુઓ! આ આઈ.આઈ.ટી.નું કેમ્પસ છે, ખેતર નથી. કયાંથી આવો છો અને અંદર શા માટે જાવ છો ?’